ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka ka ka en en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en en en en en en en en en en en en en en en en en en en en en en
აზერბაიჯანში მედიის უფლებადამცველი ორგანიზაცია დაიხურა ‹ რეგიონული მედიის ქსელი
სანდო ინფორმაცია გვაძლიერებს | ანალიტიკა და გამოძიება აღმოსავლეთ ევროპისა და კავკასიის შესახებ
2014 წლის 1 ოქტომბერი   ავტორი: ლეილა მუსტაფაევა
ორგანიზაცია, რომელიც მოქალაქეებს სასამართლო დავების წარმართვაში ეხმარებოდა, ფუნქციონირებას წყვეტს.
აზერბაიჯანის მოქალექეებს, რომლებმაც საკუთარ სამშობლოში სამართალი ვერ იპოვეს, უკიდურეს შემთხვევაში, ევროპის ადამიანის უფლებათა სასამართლოს შეუძლიათ მიმართონ.
სტრასბურგის სასამართლოში სარჩელის შეტანამდე მომჩივანეები იურიდიულ კონსულტაციებს ადამიანის უფლებათა დამცველ ადგილობრივ არასამთავრობო ორგანიზაციებთან გადიან. თუმცა, მოქალაქეებისთვის ამგვარი დახმარების მიღების შესაძლებლობა სულ უფრო მცირდება, რადგან მსგავსი ორგანიზაციები დღითი-დღე ქრებიან თვალსაწიერიდან.
ერთ-ერთი ასეთი ორგანიზაცია, იურიდიული განათლების საზოგადოება, მას შემდეგ დაიხურა, რაც მისი ხელმძღვანელი დააკავეს. 8 აგვისტოს სასამართლომ ინტიგამ ალიევს აღკვეთი ღონისძიების სახით პატიმრობა შუფარდა. პროკურატურაში მის წინააღმდეგ აღიძრა სისხლის სამართლის საქმე გადასახადების თავიდან აცილების, უფლებამოსილების ბოროტად გამოყენების და უკანონო ბიზნესის წარმოების მუხლით. დაკავებული მის მიმართ წაყენებულ ყველა ბრალდებას უარყოფს.
მორიგი დარტყმა იქნა მიყენებული მედიის უფლებათა ინსტიტუტის დახურვით, რომელიც ასევე ევროპის სასამართლოში გასაჩივრებულ საქმეებზე მუშაობდა. 15 აგვისტოს ორგანიზაციის ხელმძღვანელმა რაშიდ ჰაჯილიმ ინსტიტუტის დახურვის შესახებ გაავრცელა ინფორმაცია. მისი თქმით, ის იძულებული გახდა გადაედგა ეს ნაბიჯი, რადგან ორგანიზაციას ფინანსური პრობლემები ჰქონდა.
„ბოლო დროს პრობლემები შეიქმნა დონორებთან ურთიერთობაში, რომლებიც მედიის უფლებათა ინსტიტუტის საქმიანობას უჭერდნენ მხარს. გამოსავალს ვერ ვპოულობთ“, – განაცხადა ჰაჯილიმ. „ეს ნიშნავს, რომ მედიის უფლებათა ინსტიტუტი სავარაუდოდ ვეღარ გააგრძელებს სასამართლო დავებზე მუშაობას“.
ინსტიტუტის დახურვით დიდი ზიანი მიადგა ბევრ ადამიანს, მათ შორის ჟურნალისტ აფგან მუხტარლისაც, რომელსაც სტრასბურგის სასამართლოში ექვსი სარჩელი აქვს შეტანილი.
„ორგანიზაცია [მედიის უფლებათა ინსტიტუტი] სამართლებრივ დახმარებას ახორციელებდა ჟურნალისტებთან დაკავშირებულ 150 საქმეზე“, – ამბობს ის. „ის ექვსივე შემთხვევაში ჩემი ინტერესების დამცველი იყო. ახლა ეს საქმეები მე დამიბრუნდა და არც არავინ არის ჩემი უფლებების დამცველი. აზერბაიჯანში დამოუკიდებელი ადვოკატი ძალიან ცოტაა, ბევრს ეშინია აზერბაიჯანის ხელისუფლების წინააღმდეგ ევროპის სასამართლოში ჩივილი“.
ორგანიზაციის გულშემატკივრები და მეგობრები ეჭვობენ, რომ ინსტიტუტი არა ფინანსური, არამედ პოლიტიკური მიზეზით დაიხურა, თუმცა ამაზე ღიად საუბარს ყველა ვერ ბედავს.
ცნობილი საგამოძიებო ჟურნალისტი ხადიჯა ისმაილოვა ერთ-ერთია ვისაც მედიის უფლებათა ინსტიტუტი დაეხმარა.
„გაწეული დახმარებისთვის მათი ძალიან მადლობელი ვარ“, – ამბობს ის.
მისი თქმით, აშკარა იყო, რომ მედიის უფლებათა ინსტიტუტი სერიოზული ზეწოლის ქვეშ იმყოფებოდა.
„ინსტიტუტის დახურვის მიზეზი ხელისუფლების ზეწოლა გახდა“, – თქვა მან. „ინსტიტუტს ანგარიშები გაუყინეს, მისი დირექტორი [ჰაჯილი] კი დიდი ხანი ემიგრაციაში იყო წასული. შემდეგ, ის უცებ ბრუნდება და აკეთებს განცხადებას, რომ ორგანიზაციას ხურავს და რომ არასოდეს ყოფილა ჩართული პოლიტპატიმრებთან დაკავშირებულ საქმეებში…ასეთ რთულ ვითარებაში მედიის უფლებათა ინსტიტუტი დანებდა. ჩვენც სხვა არაფერი დაგვრჩენია გარდა იმისა, რომ პატივი ვცეთ ამ გადაწყვეტილებას“.
ოპოზიციური გაზეთის „აზადლიგის“ მთავარი რედაქტორი განიმატ ზაჰიდი ეთანხმება იმ აზრს, რომ მედიის უფლებათა ინსტიტუტი დაიხურა არა მისი  ხელმძღვანელობის ნებით, არამედ იძულების წესით.
„დევნის პოლიტიკა, რომელსაც ხელისუფლება ახორციელებს გავლენას ახდენს არასამთავრობო ორგანიზაციებზე“, – განაცხადა მან ჩვენთან საუბრისას. “მედიის უფლებათა ინსტიტუტი პრინციპულ საკითხებთან მიმართებაში ყოველთვის მყარ პოზიციას ინარჩუნებდა და ის ყოველთვის იყო ხელისუფლების ხედვის არეალში. ეჭვი მაქვს, ინსტიტუტი რომ არ დახურულიყო, მის დირექტორს დაიჭერდნენ. აშკარაა, რომ მან საქმიანობა შეწყვიტა გარდაუვალი დაჭერის თავიდან ასაცილებლად “.
მედიის უფლებათა ინსტიტუტის დახურვამდე ხუთი დღით ადრე, მისმა ერთ-ერთმა წევრმა ილჰამ ალიევის მხარდამჭერი განცხადება გაავრცელა, რასაც სხვადასხვა არასამთავრობო ორგანიზაციების და პოლიტპატიმრების მხრიდან საკმაოდ ნეგატიური რეაქცია მოჰყვა. ადვოკატმა ელჩინ სადიგოვმა ფეისბუკის გვერდზე დაწერა, რომ კუდიანებზე დევნის მსხვერპლი გახდა. მას, ასევე ფეისბუკით, გამოესარჩლა ჰაჯილი, თუმცა ინსტიტუტის დახურვის შესახებ დასმულ შეკითხვებს არ უპასუხა.
აზერბაიჯანის ხელისუფლების წარმომადგენლები ბრალდებებს იცილებენ და უარყოფენ ყველანაირ კავშირს ოპოზიციონერი აქტივისტების დაჭერასთან და მათი ორგანიზაციების დახურვასთან დაკავშირებით.
„სამწუხაროა, რომ ეს არასამთავრობო ორგანიზაციები, ცალკეული პირები და ჟურნალისტები მათი დამფინანსებელი უცხო ძალების გავლენის ქვეშ ექცევიან და თავს ქვეყანაში მოქმედ კანონებზე მაღლა აყენებენ, უარს აცხადებენ თავიანთი გრანტით დაფინანსებული პროექტების წარდგენაზე, საბუღალტრო აღრიცხვის წარმოებაზე, გადასახადების გადახდაზე და მთავრობის მიერ დადგენილი სხვა კანონიერი მოთხოვნების შესრულებაზე“, – განუცხადა პრეზიდენტის ადმინისტრაციის პოლიტიკურ საქმეთა დეპარტამენტის ხელმძღვანელმა ალი ჰასანოვმა სანფორმაციო სააგენტო AzerTas.  „ … სამწუხაროდ, სახელმწიფო სტრუქტურების მიერ გატარებული შესაბამისი ღონისძიებები შეაფასდა, როგორც „სამოქალაქო საზოგადოებაზე ზეწოლა“, მედიის და არასამთავრობო ორგანიზაციების საქმიანობის „შეზღუდვა“. ეს არის კამპანია, რომელიც აზერბაიჯანის რეპუტაციის შესალახად არის მიმართული“.
ლეილა მუსტაფაევა თავისუფალი ჟურნალისტია აზერბაიჯანში.
Click to share on Twitter (Opens in new window)
Click to share on Facebook (Opens in new window)
აზერბაიჯანი: თვითმკვლელობების საგანგაშო სტატისტიკა
არქივები აირჩიეთ თვე სექტემბერი 2022 ივლისი 2022 მაისი 2022 აპრილი 2022 ნოემბერი 2021 სექტემბერი 2021 ივლისი 2021 აპრილი 2021 მარტი 2021 აგვისტო 2020 სექტემბერი 2019 აგვისტო 2019 ივნისი 2019 მაისი 2019 აპრილი 2019 დეკემბერი 2018 სექტემბერი 2018 ივლისი 2018 მაისი 2018 აპრილი 2018 თებერვალი 2018 სექტემბერი 2017 მაისი 2017 აპრილი 2017 მარტი 2017 თებერვალი 2017 იანვარი 2017 დეკემბერი 2016 ნოემბერი 2016 ოქტომბერი 2016 სექტემბერი 2016 აგვისტო 2016 ივლისი 2016 ივნისი 2016 მაისი 2016 აპრილი 2016 მარტი 2016 თებერვალი 2016 იანვარი 2016 დეკემბერი 2015 სექტემბერი 2015 აგვისტო 2015 ივლისი 2015 ივნისი 2015 მაისი 2015 აპრილი 2015 მარტი 2015 თებერვალი 2015 იანვარი 2015 დეკემბერი 2014 ნოემბერი 2014 ოქტომბერი 2014 სექტემბერი 2014 აგვისტო 2014 ივლისი 2014 ივნისი 2014 მაისი 2014 აპრილი 2014 მარტი 2014 თებერვალი 2014 იანვარი 2014 დეკემბერი 2013 ნოემბერი 2013 ოქტომბერი 2013 სექტემბერი 2013 აგვისტო 2013 ივლისი 2013 ივნისი 2013 მაისი 2013 აპრილი 2013 მარტი 2013 თებერვალი 2013 იანვარი 2013 დეკემბერი 2012 ნოემბერი 2012 ოქტომბერი 2012 სექტემბერი 2012 აგვისტო 2012 ივლისი 2012 ივნისი 2012 მაისი 2012 აპრილი 2012 მარტი 2012 თებერვალი 2012 იანვარი 2012 დეკემბერი 2011 ნოემბერი 2011 ოქტომბერი 2011 სექტემბერი 2011 აგვისტო 2011 ივლისი 2011 ივნისი 2011 მაისი 2011 აპრილი 2011 იანვარი 2011 დეკემბერი 2010 ნოემბერი 2010 ოქტომბერი 2010 სექტემბერი 2010 აგვისტო 2010 ივლისი 2010 ივნისი 2010 მაისი 2009 აპრილი 2009 მარტი 2009 თებერვალი 2009 იანვარი 2009 დეკემბერი 2008 ნოემბერი 2008 ოქტომბერი 2008 სექტემბერი 2008 აგვისტო 2008 ივლისი 2008 ივნისი 2008 მაისი 2008 აპრილი 2008 მარტი 2008 თებერვალი 2008 იანვარი 2008 დეკემბერი 2007
2008 წლის რუსეთ საქართველოს ომი EUMM IWPR ადამიანის უფლებები აზერბაიჯანი არმენ კარაპეტიანი არშალუის მგდესიანი არჩევნები აფგან მუხტარლი აფხაზეთი განათლება განცხადებები დევნილები ევროკავშირი ეკატერინა პოღოსიანი ეკონომიკა ვაჰე ჰარუტუნიანი თურქეთი ილჰამ ალიევი ირანი კავკასია კონფლიქტი კორუფცია ლგბტ ლილიტ არაკელიანი მედია მთიანი ყარაბაღი ნურგულ ნოვრუზი ომი პოლიტპატიმრები ჟურნალისტიკა რუსეთი რჩეული სამირა აჰმედბეილი სამხრეთ ოსეთი საპრეზიდენტო არჩევნები საქართველო სერჟ სარგსიანი სიტყვის თავისუფლება სომხეთი ტრენინგი ქალები ქალთა უფლებები შაჰლა სულთანოვა ჯანდაცვა
Institute for War and Peace Reporting | ომისა და მშვიდობის გაშუქების ინსტიტუტი | © 2007-2022
ვებგვერდის ფორმა და შინაარსი დაცულია Creative Commons-ის არაკომერციული 4.0 საერთაშორისო ლიცენზიის ფარგლებში.
ჩვენ ვიყენებთ ქუქი ჩანაწერებს. თქვენი პარამეტრების დამახსოვრებით ჩვენ გაწვდით საუკეთესო მომსახურებას განმეორებითი ვიზიტების დროს. "თანახმა ვარ" ღილაკზე დაჭერით თქვენ გასცემთ ქუქი ჩანაწერების გამოყენების ნებართვას. თუმცა "პარამეტრები" ფუნქციით თქვენ შეგიძლიათ გააკონტროლოთ თქვენს მიერ ნებადართული მონაცემების გაზიარება. მეტი ინფორმაციისთვის იხილეთ სტატიები: ჩვენს მიერ გამოყენებული ქუქი ჩანაწერები | ინტერნეტის ისტორია.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
Functional cookies help to perform certain functionalities like sharing the content of the website on social media platforms, collect feedbacks, and other third-party features.
Performance cookies are used to understand and analyze the key performance indexes of the website which helps in delivering a better user experience for the visitors.
Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc.
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
Other uncategorized cookies are those that are being analyzed and have not been classified into a category as yet.